24. 5. 88 Επίσημη Εφημερίδα των Ευρωπαϊκών Κοινοτήτων Αριθ. C 134/31 
Γνωμοδότηση για την πρόταση κανονισμού (ΕΟΚ) του Συμβουλίου σχετικά με τον καθορισμό των 
υγειονομικών προϋποθέσεων που αφορούν τους νηματώδεις και απαιτούνται για τη διάθεση στην αγορά 
ιχθύων και προϊόντων ιχθύων 
(88/C 134/12) 
Στις 2 Μαρτίου 1988, το Συμβούλιο αποφάσισε να ζητήσει από την Οικονομική και Κοινωνική 
Επιτροπή, σύμφωνα με τα άρθρα 43 και 198 της Συνθήκης για την ίδρυση της Ευρωπαϊκής Οικονομικής 
Κοινότητας, να γνωμοδοτήσει για την παραπάνω πρόταση. 
Η Οικονομική και Κοινωνική Επιτροπή όρισε τον κ. Roseingrave γενικό εισηγητή και του ανέθεσε να 
προετοιμάσει τις εργασίες της σχετικά με το θέμα. Κατά τη 254η σύνοδο ολομέλειας της, που 
πραγματοποιήθηκε στις 23 και 24 Μαρτίου 1988 (συνεδρίαση της 24ης Μαρτίου), η Οικονομική και 
Κοινωνική Επιτροπή υιοθέτησε με πλειοψηφία, 1 ψήφο κατά και 9 αποχές την ακόλουθη γνωμοδότηση. 
1. Η ΟΚΕ τάσσεται υπέρ της πρότασης της Επιτροπής 
για τους νηματώδεις η οποία έχει ως στόχο τον καθορισμό 
υγειονομικών προϋποθέσεων, την προστασία των συμ­
φερόντων των καταναλωτών, την περαιτέρω εναρμόνιση των 
προϋποθέσεων που απαιτούνται για τη διάθεση στην αγορά 
ιχθύων και προϊόντων ιχθύων και την ανάπτυξη του αντα­
γωνισμού σε ισότιμη βάση. 
2. Η ΟΚΕ σημειώνει ότι η πρόταση θίγει διάφορα προβλή­
ματα πρωτεύουσας σημασίας που επηρεάζουν τόσο τη δημό­
σια υγεία όσο και την ισορροπία της αγοράς για τα περισσό­
τερα είδη ιχθύων. 
3. Η ΟΚΕ επιθυμεί όμως να παρατηρήσει ότι για να επιλυ­
θούν αυτά τα προβλήματα η Επιτροπή υπέβαλε στις 
17 Φεβρουαρίου 1988 μια πρόταση όπου ορίζεται ότι θα αρχί­
σει να ισχύει από την 1η Απριλίου 1988. 
4. Με βάση την εξέταση, που ώς τώρα μπόρεσε να πραγμα­
τοποιήσει, η ΟΚΕ είναι σε θέση να αναφέρει ότι σε ορισμένους τομείς το έγγραφο της Επιτροπής παρουσιάζει 
γενικά ελλείψεις και δεν προσφέρεται για αποτελεσματική 
εφαρμογή. Για το λόγο αυτό επιβάλλονται σημαντικές αλλα­
γές. 
5. Ακόμη, η ΟΚΕ κρίνει ότι η προθεσμία της 1ης Απριλίου 
που προτείνει η Επιτροπή δεν είναι ρεαλιστική λόγω των 
ενυπαρχουσών δυσκολιών. 
6. Σκοπός της γνωμοδότησης της ΟΚΕ είναι να επισύρει 
την προσοχή των αρμόδιων κοινοτικών αρχών, στο παρόν 
στάδιο της μελέτης μας, στο μέγεθος του προβλήματος και 
τα μέσα που απαιτούνται για την επίλυση του σύμφωνα με 
τους στόχους που θέτει η πρόταση της Επιτροπής. 
7. Από την πλευρά της η ΟΚΕ έχει πάρει τα απαραίτητα 
μέτρα για να παρουσιάσει κατά την επόμενη σύνοδο ολομέ­
λειας μία εμπεριστατωμένη γνωμοδότηση σχετικά με την 
πρόταση της Επιτροπής. 
Βρυξέλλες, 24 Μαρτίου 1988. 
Ο Πρόεδρος της 
Οικονομικής και Κοινωνικής Επιτροπής 
Alfons MARGOT 
Αριθ. C 134/32 Επίσημη Εφημερίδα των Ευρωπαϊκών Κοινοτήτων 24. 5. 88 
ΠΑΡΑΡΤΗΜΑ 
Άρθρο 43, παράγραφος 4, του Εσωτερικού Κανονισμού 
Κατά τις συζητήσεις της συνόδου ολομέλειας απορρίφθηκε η ακόλουθη τροπολογία: 
Παράγραφος 7 
Να αντικατασταθεί το σημείο 7 από το ακόλουθο κείμενο: 
«7. Ο κίνδυνος για την υγεία υφίσταται εξ ολοκλήρου ή μερικώς όταν οι ιχθύες καταναλώνονται ωμοί ή σχεδόν 
ωμοί, χωρίς την κατάλληλη επεξεργασία. 
8. Πιστεύεται ότι ορισμένες από τις προτεινόμενες μεθόδους για την επεξεργασία των ιχθύων (ιδίως στην περίπτωση 
μικρότερων αλιευτικών σκαφών) είναι ανεπαρκείς ή ανεφάρμοστες. 
9. Η πρόταση θα πρέπει να έχει τη μορφή προσωρινού κανονισμού ισχύος ενός έτους, να προβλέπει τη δυνατότητα 
παρεκκλίσεων άνευ όρων και να απαιτεί την άμεση κοινοποίηση στην Επιτροπή και τα άλλα κράτη μέλη των 
εγκεκριμένων από τις αρμόδιες αρχές μεθόδων επεξεργασίας των ιχθύων. 
10. Η ΟΚΕ έχει λάβει τα απαραίτητα μέτρα ώστε να εκδώσει το συντομότερο δυνατό, μια εμπεριστατωμένη 
γνωμοδότηση όσον αφορά την πρόταση της Επιτροπής». 
Αποτέλεσμα της ψηφοφορίας: 
Ψήφοι υπέρ: 22, ψήφοι κατά: 39, αποχές: 8.